CELEX: 62016CN0515
Language: et
Date: 2016-10-03 00:00:00
Title: Kohtuasi C-515/16: Eelotsusetaotlus, mille on esitanud Cour d’appel de Versailles (Prantsusmaa) 3. oktoobril 2016 – Enedis SA (varem Électricité Réseau Distribution de France, lühendatult „ERDF“) versus Axa Corporate Solutions SA, Ombrière Le Bosc SAS

19.12.2016   
            
            
               ET
            
            
               Euroopa Liidu Teataja
            
            
               C 475/13
            
         Eelotsusetaotlus, mille on esitanud Cour d’appel de Versailles (Prantsusmaa) 3. oktoobril 2016 – Enedis SA (varem Électricité Réseau Distribution de France, lühendatult „ERDF“) versus Axa Corporate Solutions SA, Ombrière Le Bosc SAS
   (Kohtuasi C-515/16)
   (2016/C 475/19)
   Kohtumenetluse keel: prantsuse
   
      Eelotsusetaotluse esitanud kohus
   
   Cour d’appel de Versailles
   
      Põhikohtuasja pooled
   
   
      Apellant: Enedis SA (varem Électricité Réseau Distribution de France, lühendatult „ERDF“)
   
      Vastustajad: Axa Corporate Solutions SA, Ombrière Le Bosc SAS
   
      Eelotsuse küsimused
   
   
               1.
            
            
               Kas ELTL artikli 107 lõiget 1 tuleb tõlgendada nii, et süsteem, millega on kehtestatud kohustus osta päikese kiirgusenergiat kasutavate rajatiste toodetud elektrienergiat turuhinnast kõrgema tariifiga ja mida rahastavad elektrienergia lõpptarbijad, niisugusena nagu see süsteem tuleneb ministrite 10. juuli 2006. aasta määrusest (JORF nr 171, 26.7.2006, lk 11133) ja 12. jaanuari 2010. aasta määrusest (JORF nr 0011, 14.1.2010, lk 727), millega on kehtestatud selle elektrienergia ostmise tingimused, tõlgendatuna koostoimes 10. veebruari 2000. aasta seadusega nr 2000-108 avalik-õiguslike elektriteenuste kaasajastamise ja arendamise kohta, 6. detsembri 2000. aasta dekreediga nr 2000-1196 ja 10. mai 2001. aasta dekreediga nr 2001-410, kujutab endast riigiabi?
            
         
               2.
            
            
               Kas jaatava vastuse korral tuleb ELTL artikli 108 lõiget 3 tõlgendada nii, et asjaolu, et sellest süsteemist ei teatatud eelnevalt Euroopa Komisjonile, mõjutab nende eespool viidatud määruste kehtivust, millega vaidlusalust abimeedet ellu viiakse?